**A l’Ajuntament de XXXX**

Nom llogater, major d’edat, amb domicili a efectes de notificacions al carrer XXXX núm. XX, pis XX de localitat, amb D.N.I/N.I.E. XXXXXXX, compareix davant aquest servei, de la millor manera, i procedeix a

**DECLARAR:**

- Que Nom llogater, i la seva família, degut a causes alienes a la seva voluntat, tenen dificultats per a fer front al pagament del lloguer i, en conseqüència, estan en procés de ser desnonats del seu habitatge habitual.

- Que en ells concorren les circumstàncies de no tenir alternativa habitacional pròpia i estar en situació de risc d’exclusió residencial, d’acord amb el que estableix l’article 5.6 de la llei 24/2015, del 29 de juliol, de mesures urgents per a afrontar l'emergència en l'àmbit de l'habitatge i la pobresa energètica.

 - Que per mitjà del present escrit fa sol·licitud a aquest servei de: les ajudes pertinents al cas concret que evitin el llançament i/o el reallotjament a un habitatge adequat.

**I EXPOSA**:

- Que el 30 de desembre de 2016 va entrar en vigor la Llei 4/2016, del 23 de desembre, de de mesures de protecció del dret a l’habitatge de les persones en risc d’exclusió residencial, sent per això d'obligada aplicació des d'aquesta mateixa data.

- Que les administracions públiques de Catalunya, per tal de protegir a les persones que es troben en risc d’exclusió residencial, poden adoptar diverses fórmules d’actuació, les quals es troben actualment previstes a l’article 3.1 de la llei 4/2016 de referència: mediació, expropiació, reallotjament, dotació d’ajuts, etc. En relació amb aquesta última, l'Administració ha de dotar dels ajuts econòmics necessaris a les persones i unitats familiars en risc d’exclusió residencial o en situació de vulnerabilitat per a garantir el seu accés i ús a un habitatge digne,garantint així el dret a l’habitatge digne i adequat com a dret fonamental reconegut ja als articles 26 i 47 de l’Estatut d’Autonomia de Catalunya, a l’article 47 de la Constitució, i a l’article 11 del Pacte Internacional de Drets Econòmics, Socials i Culturals (en congruència amb la Declaració Universal de Drets Humans).

- Que l’article 5.6 de la llei 24/2015, del 29 de juliol, de mesures urgents per a afrontar l'emergència en l'àmbit de l'habitatge i la pobresa energètica, en vigor des del 6 d’agost del 2015 i, en defensa dels desnonaments que no es troben en l’empara de l’article 16 de la llei 4/2016, obliga a les administracions públiques a garantir “*en qualsevol cas el reallotjament adequat de les persones i unitats familiars en situació de risc d’exclusió residencial que estiguin en procés d’ésser desnonades de llur habitatge habitual*”. Aquest deure recau tant sobre els organismes competents en matèria d’habitatge de la Generalitat de Catalunya, com sobre l’Administració Local del territori, d’acord amb el que regula la llei.

- Que l’administració, d’acord amb el que exposa l’article 6 sobre acció pública de la Llei 18/2007 del Dret a l’Habitatge, ha de “*complir amb la legislació en matèria d’habitatge, així com amb les disposicions i mesures establertes pel planejament urbanístic referides a l’habitatge*”. En conseqüència, les administracions seran responsables dels danys patrimonials soferts als ciutadans, ja sigui per accions o omissions de les mateixes. Així doncs, els particulars tenen dret a ser indemnitzats per les administracions públiques per les lesions que els hi hagin causat, sempre que siguin resultat del funcionament dels serveis públics, d’acord amb el que exposen els articles 106.2 de la Constitució i 32.1 de la Llei 40/2015.

- Que el text legislatiu es remet als apartats 10 i 11 de l’article 5 de la Llei 24/2015, del 29 de juliol, per definir què entenem per “situacions de risc d’exclusió residencial”. D’aquesta forma, es troben en aquesta situació les persones i unitats familiars que: “*tinguin uns ingressos inferiors a 2 vegades l’IRSC, si es tracta de persones que viuen soles, o uns ingressos inferiors a 2,5 vegades l’IRSC, si es tracta d’unitats de convivència, o uns ingressos inferiors a 3 vegades l’IRSC, en cas de persones amb discapacitats o amb dependència. En el cas que els ingressos siguin superiors a 1,5 vegades l’IRSC, cal un informe de serveis socials que acrediti el risc d’exclusió residencial*”. I, junt amb aquestes persones, i de forma excepcional: “*persones i unitats familiars que superin els límits d’ingressos que s’hi fixen, sempre que disposin d’un informe dels serveis socials que acrediti que estan sotmeses a un risc imminent de pèrdua de l’habitatge i no disposen d’alternativa d’habitatge pròpia*”.

 Per tot l’anterior, **SOL·LICITA:**

* Que l’Administració compleixi amb la seva obligació de garantir els **ajuts necessaris**, un cop examinades les circumstàncies personals i socioeconòmiques, que evitin el llançament i, subsidiàriament,que **garanteixi el reallotjament adequat** al present cas el més aviat possible, donada la situació d’emergència en què ens trobem.
* Que per donar compliment al deure, d’acord amb la Llei 4/2016, del 23 de desembre, de garantir habitatge adequat a les persones o unitats familiars en risc d’exclusió residencial i que no tenen alternativa habitacional pròpia, l’Administració sol·liciti per tots els mitjans possibles **la suspensió del procediment judicial,** a fi de tenir temps per a poder trobar una solució habitacional al meu cas.

Localitat, a XX de XX de 20XX

Firma

Nom inquili/ina